[{"text_idx": "#000002", "text": "Lleoedd Lleol ar gyfer Natur"}, {"text_idx": "#000005", "text": "Hyrwyddo Teithio Llesol yn Ysgol Stanwell"}, {"text_idx": "#000006", "text": "Nod ein prosiect oedd hyrwyddo a hybu Teithio Llesol i\u2019r holl gymuned ysgol."}, {"text_idx": "#000007", "text": "Sut wnaethoch chi gynnwys yr ysgol gyfan?"}, {"text_idx": "#000008", "text": "Nod ein prosiect oedd hyrwyddo Teithio Llesol yn unol a\u0302\u2019r agenda cenedlaethol er mwyn lleihau tagfeydd a llygredd yn ein cymuned leol a chefnogi ffyrdd o fyw iach. Er mwyn gwneud hyn defnyddion ni ein gwersi bugeiliol drwy greu cynllun gwers yn cynnwys 3 gwers i gynnwys yr holl ddisgyblion (blynyddoedd 7-13). Cafodd y gwaith ei gofnodi mewn llyfryn ac ychwanegodd athrawon dasgau ychwanegol i ffurflenni Google er mwyn casglu syniadau."}, {"text_idx": "#000009", "text": "Gwers 1: Defnyddion ni glipiau David Attenborough: A Life on our planet fel sbardun ac edrychon ni ar effaith ddynolryw ar y byd naturiol."}, {"text_idx": "#000010", "text": "Gwers 2: Edrychon ni ar yr hyn mae pobl yn gallu ei wneud i newid/lleihau dinistr i\u2019r byd naturiol. Yna trafodon ni\u2019r hyn y gellir ei wneud ar raddfa fyd-eang, cenedlaethol, lleol ac unigol. Cafodd yr wybodaeth honno ei chofnodi ar ffurflen Google ac yna gwnaeth y Clwb Eco ddadansoddi\u2019r wybodaeth."}, {"text_idx": "#000013", "text": "Wrth gwblhau\u2019r Adolygiad Amgylcheddol, tynnodd aelodau\u2019r cyhoedd a disgyblion a staff yr ysgol ein sylw at y tagfeydd y tu allan i\u2019r ysgol ar ddechrau a diwedd y dydd. Fel pwyllgor, penderfynon ni ein bod ni eisiau ceisio lleihau traffig ac yn meddwl y ffordd fwyaf effeithiol o wneud hyn oedd drwy hyrwyddo teithio llesol. Teimlon ni hefyd, yn dilyn y pandemig y dylem ganolbwyntio ar fenter a fyddai\u2019n cael effaith gadarnhaol ar iechyd meddwl a chorffol disgyblion a staff. Pan gafodd yr Adolygiad Amgylcheddol ei drafod gyda\u2019r Pwyllgor Eco, roedd pawb yn gytu\u0302n ar bwysigrwydd y prosiect."}, {"text_idx": "#000014", "text": "Sut mae\u2019r prosiect wedi effeithio ar eich ysgol a\u2019ch cymuned?"}, {"text_idx": "#000015", "text": "Mae\u2019r prosiect wedi cael effaith gadarnhaol gan ei bod wedi annog a hyrwyddo Teithio Llesol i gymuned yr ysgol gyfan. Mae disgyblion a staff yn deall beth yw Teithio Llesol ac wedi cael eu hysgogi i\u2019w wneud yn rhan o\u2019u ffordd o fyw. Roedden ni\u2019n gallu cael effaith ar ymddygiad disgyblion a staff a\u2019u gorfodi i fyfyrio ar eu heffaith bersonol ar yr amgylchedd. Yn hyn o beth, rydym yn gwella diwydiant yr ysgol ac yn symud i\u2019r cyfeiriad cywir. Er nad oedd yr arolwg wedi casglu data ar gyfer pob disgybl, rydym wedi dyfeisio ffordd newydd o\u2019i gasglu a bydd hyn yn ein helpu i fonitro ymddygiadau teithio yng nghymuned ein hysgol yn fwy cywir yn y dyfodol. Rydym yn bwriadu gwneud hyn ddwywaith y flwyddyn (Hydref a Mehefin). Rhai effeithiau cadarnhaol eraill oedd bod 6 aelod o staff wedi ymuno a\u0302\u2019r cynllun seiclo i\u2019r gwaith ac fel y gwelwch yn y llun ar y dde, roedd disgyblion hefyd yn awyddus i gymryd rhan. Roedd hyn wedi golygu ein bod ni\u2019n gallu defnyddio\u2019r rheseli beiciau i\u2019w llawn potensial."}, {"text_idx": "#000016", "text": "Sut wnaethoch chi ddathlu llwyddiant a beth yw\u2019r camau nesaf?"}, {"text_idx": "#000017", "text": "Dathlon ni lwyddiant drwy rannu rhai o\u2019r syniadau a gasglom ni ar y ffurflenni Google, (e.e. syniadau ar gyfer gwella Teithiol Lleol ym Mhenarth). Cafodd yr wybodaeth honno ei rhoi i ddisgyblion yn eu gwersi bugeiliol ar o\u0302l i\u2019r Cynllun Gwaith gael ei gwblhau ac ar o\u0302l i\u2019r Clwb Eco ddadansoddi\u2019r canlyniadau."}, {"text_idx": "#000018", "text": "Yn y dyfodol hoffem barhau i hyrwyddo Teithio Llesol drwy fentrau fel \u2018Wythnos Beicio i\u2019r Ysgol\u2019 a\u2019r \u2018Pedal Mawr\u2019. Rydym yn bwriadu monitro sut mae disgyblion yn teithio i\u2019r ysgol drwy gasglu data ac yn defnyddio hwn i adnabod adegau drwy\u2019r flwyddyn pan fydd disgyblion yn llai tebygol o deithio\u2019n llesol a chyflwyno mentrau i fynd i\u2019r afael a\u0302 hyn."}, {"text_idx": "#000019", "text": "Mae gwylio\u2019r rhaglen a chwblhau\u2019r tasgau myfyrio wedi pwysleisio pwysigrwydd teithio llesol a\u2019r newidiadau rydym yn gallu eu gwneud ar lefel personol a lleol."}, {"text_idx": "#000021", "text": "Mae\u2019n wych gweld y gymuned ysgol gyfan yn cymryd rhan yn yr un fenter a gweld disgyblion yn dod yn fwy ystyriol ac yn ymwybodol o\u2019u heffaith ar yr amgylchedd."}, {"text_idx": "#000023", "text": "Darganfod sut mae ysgolion yn eich ardal yn gwneud ar y rhaglen Eco-Sgolion."}]